19.pielikums

Rīgas domes Izglītības, kultūras un sporta departamenta 25.08.2023. iekšējiem noteikumiem Nr.DIKS-23-21-nts “Kārtība, kādā Rīgas domes Izglītības, kultūras un sporta departaments un tā padotībā esošās iestādes nodod lietošanā (iznomā) to lietošanā un apsaimniekošanā nodoto Rīgas valstspilsētas pašvaldībai piederošo un piekrītošo nekustamo īpašumu”

**NEKUSTAMĀ ĪPAŠUMA NOMAS LĪGUMS**

*(mobilo sakaru bāzes staciju – antenu iekārtu izvietošanai)*

Rīgā

20\_\_. gada\_\_\_\_.\_\_\_\_\_\_\_\_\_\_\_\_

*vai*

*Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums.*

*(edoc formātam)*

Rīgas valstspilsētas pašvaldības Izglītības, kultūras un sporta departamenta direktora p.i. Ivara Balamovska personā, kurš rīkojas,saskaņā ar Rīgas domes 30.08.2023. iekšējo noteikumu Nr.RD-23-26-nt “Rīgas valstspilsētas pašvaldības darba reglaments” 130.punktu un Rīgas domes 17.12.2009. nolikuma Nr.36 “Rīgas valstspilsētas pašvaldības Izglītības, kultūras un sporta departamenta nolikums” 15.3.6.apakšpunktu, turpmāk – ***Iznomātājs***, no vienas puses,un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(juridiskas personas nosaukums) (amats, vārds, uzvārds)*

kurš (-a) rīkojas, saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – ***Nomnieks***, no *(dokumenta nosaukums)*

otras puses, turpmāk tekstā katrs atsevišķi – ***Līdzējs***, abi kopā – ***Līdzēji,*** saskaņā ar Rīgas valstspilsētas pašvaldības Izglītības,kultūras un sporta departamenta Nekustamā īpašuma iznomāšanas komisijas \_\_.\_\_.\_\_\_\_. lēmumu Nr.\_\_\_\_\_\_\_\_\_\_\_\_\_\_\_\_\_\_\_ un pamatojoties uz:

- Ministru kabineta 20.02.2018. noteikumiem Nr. 97 “Publiskas personas mantas iznomāšanas noteikumi” (tostarp6.3. apakšpunktu**)**;

- Rīgas domes 03.07.2012. iekšējiem noteikumiem Nr. 16 “Rīgas valstspilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība”;

- SIA “Grant Thornton Baltic” (reģistrācijas Nr. 50003619401) 25.05.2022. atzinuma “Tirgus nomas maksu mobilo sakaru bāzes staciju – antenu iekārtu uzstādīšanai uz Rīgas valstspilsētas pašvaldībai un tās kapitālsabiedrībām piederošo ēku jumtiem novērtējuma ziņojums” aktualizāciju, kas veikta 17.10.2023., turpmāk – Atzinums, noslēdz šādu nekustamā īpašuma nomas līgumu, turpmāk – Līgums:

**1. Līguma priekšmets**

1.1. ***Iznomātājs*** nodod un ***Nomnieks*** pieņem nomā nekustamā īpašuma - Kaņieru ielā 15, Rīgā, daļu, kas sastāv no:

1.1.1. būves kadastra apzīmējums Nr.0100 072 0116 001, atsevišķas nenorobežotas jumta daļas – telpas ar kopējo platību 15 (piecpadsmit) m2, turpmāk – ***Telpas***. ***Nomnieka*** aparatūras izvietojuma shēma ***Telpā*** tiek pievienota šim ***Līgumam*** (1.pielikums) un ir šī ***Līguma*** neatņemama sastāvdaļa;

1.1.2. Telpai piesaistītā zemesgabala (kadastra apzīmējums 0100 072 0116), ar platību 10957 m2 150/50687 domājamās daļas proporcionāli iznomātajai Telpu platībai, kas atbilst 32,43 m2 zemes platībai(turpmāk - ***Zemesgabals***).

1.2. ***Telpu*** un ***Zemesgabala*** īpašuma tiesības nostiprinātas Rīgas valstspilsētas pašvaldībai ar Rīgas pilsētas zemesgrāmatu nodaļas tiesneša 08.08.2006. lēmumu zemesgrāmatas nodalījumā Nr.24162; ***Zemesgabala*** (kadastra apzīmējums 0100 072 0116) plāns tiek pievienots ***Līgumam*** (2.pielikums) un ir ***Līguma*** neatņemama sastāvdaļa. ***Telpas*** un ***Zemesgabals*** kopā, turpmāk –Īpašums.

1.3. Īpašums tiek iznomāts publisko elektronisko sakaru tīkla objekta vajadzībām, aparatūras un antenu iekārtu sistēmas uzstādīšanai un ekspluatācijai normatīvajos aktos noteiktajā kārtībā.

1.4. ***Nomnieks*** uzņemas risku par iespējamiem zaudējumiem, ja Īpašumu ***Nomnieks*** atbilstoši savai iecerei nevarēs izmantot Līgumā noteiktajam mērķim un ***Iznomātājs*** šajā gadījumā neatlīdzina ***Nomniekam*** nekādus izdevumus (tai skaitā ne nepieciešamos, ne derīgos, ne greznuma izdevumus).

**2. Līguma termiņš**

2.1. Līgums stājas spēkā pēc Līguma abpusējas parakstīšanas un Īpašuma nodošanas un pieņemšanas akta parakstīšanas.

 2.1. Līgums ir spēkā 6 (sešus) gadus no Līguma spēkā stāšanās dienas.

2.2. Ja to atļauj normatīvie akti, pēc Līguma 2.2. apakšpunktā minētā nomas termiņa izbeigšanās, Līdzējiem vienojoties, Līguma termiņš var tikt pagarināts, noslēdzot par to rakstveida vienošanos. Līguma termiņš var tikt pagarināts, ja to pieļauj normatīvie akti, ja ***Nomnieks*** labticīgi pildījis Līguma pienākumus, tostarp ***Nomniekam*** nav nenokārtotu parādsaistību pret ***Iznomātāju***. ***Nomniekam*** ir pienākums rakstiski paziņot ***Iznomātājam*** par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.

**3. Samaksas noteikumi**

3.1. Nomas maksa par Īpašuma lietošanu ir \_\_\_ *euro* (\_\_\_\_\_\_\_\_\_\_\_\_\_\_ *euro* un *\_\_* centi) mēnesī atbilstoši sertificēta nekustamā īpašuma vērtētāja Atzinumam.

3.2. Papildus nomas maksai ***Nomnieks*** atbilstoši Pievienotās vērtības nodokļa likumā spēkā esošai nodokļa likmei maksā pievienotās vērtības nodokli (turpmāk – PVN).

3.3. Līguma darbības laikā nekustamā īpašuma nodokli un visus citus nodokļus un nodevas, kas paredzēti vai tiks noteikti Latvijas Republikas normatīvajos aktos un kas attiecas uz Īpašumu, Nomnieks maksā patstāvīgi.

3.4. Nomas maksas maksājumusĪpašuma lietošanu saskaņā ar Līguma 3.1. un 3.2. apakšpunktu ***Nomnieks*** sāk maksāt no Līguma spēkā stāšanās dienas un veic pa kalendārajiem mēnešiem, tie jāieskaita Iznomātāja norēķinu kontā par kārtējo mēnesi 14 dienu laikā saskaņā ar izrakstīto rēķinu un apmaksas termiņu, norādot šādus rekvizītus:

Banka: Luminor Bank AS Latvijas filiāle

Kods: RIKOLV2X

Konta Nr.LV09RIKO0021000016010

Rīgas valstspilsētas pašvaldība

Adrese: Rātslaukums 1, Rīga, LV-1050

NMR kods: 90011524360

PVN reģ. Nr.: LV90011524360

Maksājums tiek uzskatīts par saņemtu dienā, kad tas ir saņemts ***Iznomātāja*** norēķinu kontā. ***Iznomātāja*** rēķini tiek sūtīti uz ***Nomnieka*** norādīto e-pastu: \_\_\_\_\_\_\_\_\_\_\_\_\_\_\_\_\_. Ja ***Nomniekam*** ir aktivizēta oficiālā elektroniskā adrese, ***Iznomātāja*** rēķini ***Nomniekam*** tiek sūtīti uz ***Nomnieka*** oficiālo elektronisko adresi. Rēķina nesaņemšana nav uzskatāma par attaisnojumu nomas maksas apmaksas neveikšanai Līgumā norādītajā termiņā.

3.5. ***Nomnieks*** apņemas 30 (trīsdesmit) kalendāro dienu laikā pēc Līguma stāšanās spēkā samaksāt ***Iznomātājam*** Līguma 3.4. apakšpunktā norādītajā kontā Nodrošinājuma depozītu \_\_\_*euro*(\_\_\_\_\_\_\_\_\_\_\_\_ *euro* un \_\_ centi) – divu mēnešu Īpašuma nomas maksas bez PVN apmērā, kuru ***Iznomātājs*** ķīlas veidā patur visu Līguma darbības periodu Līgumā noteikto ***Nomnieka*** saistību pilnīgas izpildes nodrošinājumam. ***Iznomātājs***, Līgumam beidzoties, tai skaitā jebkurā no Līgumā paredzētās vienpusējās atkāpšanās gadījumiem, Nodrošinājuma depozītu novirza ***Nomnieka*** neizpildīto saistību dzēšanai, tai skaitā nomas maksas parādu un/vai nokavējuma procentu, un/vai līgumsoda segšanai. Pēc Līguma izbeigšanās un ***Nomnieka*** neizpildīto saistību ieturējuma atlikušo Nodrošinājuma depozīta summu, ja tāda ir, ***Iznomātājs*** atmaksā ***Nomniekam*** 30 (trīsdesmit) darba dienu laikā.

3.6. Par maksājumu termiņu kavējumiem ***Nomnieks*** maksā ***Iznomātājam*** nokavējuma procentus 0,1 % apmērā no kavētās maksājuma summas par katru nokavēto dienu.

3.7. ***Iznomātājam*** ir tiesības, rakstiski nosūtot ***Nomniekam*** attiecīgu paziņojumu, vienpusēji mainīt Īpašuma nomas maksas apmēru bez grozījumu izdarīšanas Līgumā:

3.7.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 %. Nomas maksas paaugstinājumu nosaka, sākot ar otro nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

3.7.2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

3.7.3. reizi gadā nākamajam nomas periodam, ja ir mainījušies ***Iznomātāja*** Īpašuma plānotie pārvaldīšanas izdevumi;

3.7.4. ja normatīvie akti paredz citu nomas maksas apmēru vai nomas maksas aprēķināšanas kārtību, ja nomas maksa nav zemāka par Līgumā noteikto.

3.8. ***Nomnieks*** apdrošina Īpašumu pret visa veida riskiem par saviem līdzekļiem, nodrošinot Īpašuma apdrošināšanas nepārtrauktību visā Līguma darbības laikā. Apdrošināšanas atlīdzības lielums tiek noteikts Īpašuma atjaunošanas vērtībā. Ja Īpašuma nolietojums ir lielāks par 50 %, apdrošināšanas atlīdzības lielums ir Īpašuma faktiskā vērtība, bet tā nevar būt mazāka par Īpašuma kadastrālo vērtību. Kā apdrošināšanas atlīdzības saņēmējs polisē jānorāda ***Iznomātājs.*** Apdrošināšanas polise (polises) iesniedzama ***Iznomātājam*** 5 (piecu) darba dienu laikā pēc attiecīga apdrošināšanas līguma noslēgšanas.

Iestājoties apdrošināšanas gadījumam, ***Nomnieks*** apņemas nekavējoties samaksāt ***Iznomātajam*** starpību starp radītiem zaudējumiem un apdrošināšanas kompānijas izmaksāto summu.

**4. Līdzēju pienākumi un tiesības**

4.1. Īpašuma stāvoklis ***Nomniekam*** ir zināms. Tas tiek iznomāts tādā stāvoklī, kādā tas ir nodošanas dienā un kāds ir fiksēts Līgumam pievienotajā Īpašuma nodošanas un pieņemšanas aktā.

4.2. ***Iznomātājam*** ir pienākums nodrošināt ***Nomniekam*** piekļuvi Īpašumam visā Līguma darbības laikā.

4.3. Uz Ēkas jumta (jumta daļas) Līguma darbības laikā var tikt izvietotas citu mobilo sakaru operatoru bāzes stacijas – antenas iekārtas un ***Nomnieks*** apņemas ar savām darbībām vai bezdarbību netraucēt citiem Ēkas jumta (jumta daļas) nomniekiem Ēkas jumta (jumta daļas) lietošanu un/vai liegt piekļuvi Ēkas jumtam (jumta daļai).

4.4. ***Nomnieks*** ir atbildīgs par Īpašuma ekspluatāciju atbilstoši normatīvo aktu prasībām.

4.5. ***Nomniekam*** jānodrošina Īpašums ar nepieciešamajiem apsaimniekošanas un komunālajiem pakalpojumiem. Elektroenerģijas piegādes un lietošanas jautājumus ***Nomnieks*** risina patstāvīgi un par saviem līdzekļiem.

4.6. ***Nomniekam*** ir pienākums visā Līguma darbības laikā veikt visas nepieciešamās darbības, lai nepasliktinātu iznomātā Īpašuma tehnisko stāvokli un ārējo izskatu.

4.7. ***Nomniekam*** ir pienākums atbildēt par ugunsdrošību Īpašumā, nodrošināt un sekot ugunsdrošības noteikumu ievērošanai, par avārijas situācijām nekavējoties paziņot organizācijām, kas nodrošina attiecīgo komunikāciju apkalpi, veikt neatliekamus pasākumus avārijas likvidēšanai un informēt ēkas apsaimniekotāju un ***Iznomātāju.***

4.8. Ja Īpašumam ir radušies bojājumi, tad ***Nomnieks*** nekavējoties novērš radušos bojājumus un sedz ar bojājumu novēršanu saistītos izdevumus, turpinot maksāt nomas maksu pilnā apmērā.

4.9. ***Nomnieks*** ir atbildīgs par mobilo sakaru bāzes stacijas – antenu iekārtas izvietošanu un ekspluatāciju atbilstoši normatīvo aktu prasībām.

4.10. ***Nomnieks*** atbild par Īpašumā nodarītajiem zaudējumiem, ko ***Nomnieks*** ar savu darbību vai bezdarbību nodarījis, kā arī ***Nomnieks*** atbild par citu nekustamā īpašuma īpašniekam normatīvajos aktos noteikto pienākumu izpildi saistībā ar Īpašumu, tostarp ***Nomnieks*** uzņemas materiālo zaudējumu atlīdzināšanu minēto pienākumu neizpildes gadījumā. Īpašniekam normatīvajos aktos noteiktos pienākumus, kas attiecas uz Īpašumu, ***Nomniekam*** ir pienākums veikt par saviem līdzekļiem, un uz Īpašumu gulošās nastas un apgrūtinājumus ***Nomnieks*** nes par saviem līdzekļiem, nesaņemot atlīdzību no ***Iznomātāja***.

4.11. ***Nomniekam*** ir aizliegts nodot Īpašumu apakšnomā*.*

4.12. ***Nomniekam*** ir pienākums izpildīt normatīvo aktu, pašvaldības institūciju un ***Iznomātāja*** prasības, kas attiecas uz Īpašuma un apkārtējās teritorijas uzturēšanu kārtībā, ļaut ***Iznomātāja*** pārstāvjiem veikt Īpašuma apskati un tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.

4.13. ***Nomnieks*** nesaņem nekādu atlīdzību no ***Iznomātāja*** par Īpašumā veiktajiem ieguldījumiem un izdevumiem, tai skaitā nepieciešamajiem, derīgajiem un greznuma izdevumiem, kā arī par visiem izdevumiem, kas radušies, uzturot un atbrīvojot Īpašumu, Līgumam beidzoties.

4.14. ***Nomnieks***veic Īpašuma apsardzi pēc saviem ieskatiem un par saviem līdzekļiem.

 4.15. ***Nomniekam*** ir pienākums ierīkoto publisko elektronisko sakaru tīkla objektu turpināt izmantot tikai, ja ir saņemti elektromagnētiskā lauka līmeņu praktiskie mērījumi ar mēraparātiem, kas sertificēti mērījumu vienotības jomu regulējošajos normatīvajos aktos noteiktajā kārtībā, un mērījumu rezultātu atbilstības izvērtēšanas Veselības inspekcijā. ***Nomniekam*** ir pienākums iesniegt ***Iznomātājam*** Veselības inspekcijas sniegto atzinumu, ka mērījumu rezultāti atbilst normatīvo aktu prasībām.

4.16***. Nomnieks*** apņemas veikt ***Nekustamā īpašuma*** uzturēšanu atbilstoši spēkā esošajiem normatīvajiem aktiem, ievērojot Rīgas domes saistošo noteikumu par Rīgas valstspilsētas teritorijas kopšanu un būvju uzturēšanu prasības. ***Nomnieks*** uzņemas pilnu atbildību par ***Nekustamā īpašuma*** ekspluatāciju, nodrošina sanitāro normu un ugunsdrošības noteikumu ievērošanu, par avārijas situācijām nekavējoties paziņo uzņēmumiem, kas nodrošina pakalpojumu sniegšanu un/vai inženiertehnisko komunikāciju apkalpi, veic neatliekamos pasākumus avārijas seku likvidēšanai un par notikušo informē ***Iznomātāju***. Avārijas gadījumā ***Iznomātājam*** ir tiesības ieiet Īpašumā jebkurā diennakts laikā. Uz Īpašumu gulošās nastas un apgrūtinājumus nes ***Nomnieks*** par saviem līdzekļiem bez atlīdzības.

4.17. ***Nomniekam*** ir pienākums elektronisko sakaru aparatūras/iekārtas izmantot tikai, ja ir veikta elektromagnētiskā lauka līmeņu praktiskie mērījumi ar mēraparātiem, kas sertificēti mērījumu vienotības jomu regulējošajos normatīvajos aktos noteiktajā kārtībā, un mērījumu rezultātu atbilstības izvērtēšanas Veselības inspekcijā. ***Nomnieks*** 60 (sešdesmit) dienu laikā pēc šī līguma abpusējas parakstīšanas iesniedz ***Iznomātājam*** jaunu Atzinumu par EML testēšanas pārskatu, saskaņā ar Līguma 4.15.apakšpunktu.

4.18. Visa Līguma termiņa laikā, sākot no otrā Līguma darbības gada līdz katra nākamā kalendārā gada mēneša datumam, kas ir Līguma spēkā stāšanās datums, ***Nomniekam*** ir pienākums iesniegt ***Iznomātājam*** Veselības inspekcijas sniegto Atzinumu par EML testēšanas pārskatu, ka mērījumi rezultāti atbilst normatīvo aktu prasībām.

4.19. ***Nomniekam*** ir pienākums pēc ***Līguma*** noslēgšanas līdz nākamā mēneša 15. datumam iesniegt Rīgas domes Finanšu departamenta Pašvaldības ieņēmumu pārvaldē (pip@riga.lv) šo ***Līgumu***, kas noformēts saskaņā ar normatīvo aktu prasībām, lai ***Nekustamajam īpašumam*** tiktu aprēķināts nekustamā īpašuma nodoklis, kuru ***Nomnieks*** maksā patstāvīgi.

**5. Līguma izbeigšana un pretenziju iesniegšanas kārtība**

5.1. ***Iznomātājam*** ir tiesības vienpusēji atkāpties no Līguma, neatlīdzinot ***Nomnieka*** zaudējumus, kas saistīti ar Līguma pirmstermiņa izbeigšanu, un neatlīdzinot ***Nomniekam*** jebkurus ar Īpašumu saistītos izdevumus (ne nepieciešamos, ne derīgos, ne greznuma izdevumus), par to paziņojot 30 (trīsdesmit) kalendārās dienas iepriekš, nosūtot rakstisku paziņojumu, šādos gadījumos:

5.1.1. ***Nomnieka***darbības vai bezdarbības dēļ tiek bojāts Īpašums;

5.1.2.ja Nomnieks neveic 3.5. apakšpunktā noteikto maksājumu noteiktajā apmērā un termiņā;

5.1.3. ***Nomniekam***ir bijuši vismaz trīs maksājumu kavējumi, kas kopā pārsniedz divu maksājumu periodu;

5.1.4. ***Nomnieks*** vairāk nekā mēnesi kavē nekustamā īpašuma nodokļa samaksu par Īpašumu;

5.1.5. ***Nomniekam*** ir pasludināts maksātnespējas process, tiesiskās aizsardzības process vai ārpustiesas tiesiskās aizsardzības process;

5.1.6. ir apturēta ***Nomnieka*** saimnieciskā darbība;

5.1.7. ***Nomniekam*** ir uzsākts likvidācijas process;

5.1.8. Īpašums tiek nodots apakšnomā un/vai ***Nomnieks*** neievēro kādu no 4. punktā noteiktajiem pienākumiem;

5.1.9. netiek izpildīti Īpašuma izmantošanas noteikumi vai netiek sasniegts nomas līguma mērķis, ar kuru ***Iznomātājam*** bija tiesības rēķināties;

5.1.10. ja ***Nomnieks*** izmanto Īpašumu citiem mērķiem nekā minēts Līguma 1.2. apakšpunktā;

5.1.11. Līguma noteikumu neizpildīšana ir ļaunprātīga un dod ***Iznomātājam*** pamatu uzskatīt, ka viņš nevar paļauties uz saistību izpildīšanu nākotnē;

5.1.12***. Nomnieks*** veic patvaļīgu Īpašuma vai tā daļas pārbūvi un/vai pārplānošanu, un/vai maina to funkcionālo nozīmi, bojā to;

5.1.13. ***Nomnieks*** nav veicis Īpašuma apdrošināšanu.

5.1.14. ja ***Nomnieks***  nav iesniedzis ***Iznomātājam*** Veselības inspekcijas sniegto atzinumu saskaņā ar ***Līguma*** 4.15. un 4.18.apakšpunktu, ka elektromagnētiskā lauka līmeņu praktisko mērījumu rezultāti atbilst normatīvo aktu prasībām.

5.2. Ja Īpašums ***Iznomātājam*** nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai, ***Iznomātājam*** ir tiesības, rakstiski informējot ***Nomnieku*** trīs mēnešus iepriekš, vienpusēji atkāpties no Līguma, neatlīdzinot ***Nomniekam*** zaudējumus, kas saistīti ar Līguma pirmstermiņa izbeigšanu.

5.3. Līgums var tikt priekšlaicīgi izbeigts, Līdzējiem vienojoties.

5.4. ***Nomnieks*** var atteikties no Īpašuma lietošanas, 2 (divus) mēnešus iepriekš rakstiski paziņojot ***Iznomātājam*** un noslēdzot ar ***Iznomātāju*** vienošanos par Līguma izbeigšanu. ***Iznomātājam*** nav pienākuma atlīdzināt ***Nomniekam*** zaudējumus un izdevumus (arī ieguldījumus), kā arī ***Nomniekam*** nav tiesību prasīt arī uz priekšu samaksātās nomas maksas atdošanu.

5.5. Līguma izbeigšana pirms termiņa neatbrīvo ***Nomnieku*** no pienākuma izpildīt maksājumu saistības, kuras viņš uzņēmies saskaņā ar Līgumu.

5.6. Ja Īpašums dabas stihijas rezultātā vai tās radītā ugunsgrēkā pilnīgi gājis bojā, Līgums tiek izbeigts, ***Līdzējiem*** vienojoties. Ja bojājums mazāks par 30 % no Īpašuma vērtības, Līgums paliek spēkā un atjaunošanas izdevumus sedz ***Nomnieks***. Ja bojājums lielāks par 30 %, Līgums paliek spēkā tikai pēc rakstiskas papildu vienošanās noslēgšanas.

5.7. Līguma termiņam beidzoties, vai jebkuros citos Līguma izbeigšanas gadījumos ***Nomniekam*** jāatbrīvo Īpašums Līguma izbeigšanās dienā un jānodod tas ***Iznomātājam*** ar nodošanas un pieņemšanas aktu, izpildot šādus pienākumus:

5.7.1. aizejot atstāt tīru Īpašumu;

5.7.2. paņemt līdzi visu personīgo īpašumu un iekārtas;

5.7.3. noņemt visas piestiprinātās zīmes, atjaunot tās vietas, kur tās bijušas piestiprinātas;

5.7.4. izlabot visus bojājumus Īpašumā, kas radušies Īpašuma atbrīvošanas rezultātā;

5.7.5. Īpašumu nodot labā stāvoklī. Ar labo stāvokli Līguma izpratnē saprotams tāds, kas nav sliktāks par to stāvokli, kāds tas bija Līguma parakstīšanas brīdī.

5.8. Līguma 5.7. apakšpunktā paredzēto pienākumu nepildīšanas gadījumā ***Nomniekam*** jāmaksā līgumsods viena gada Īpašuma nomas maksas apmērā, kāda tā ir Līguma izbeigšanas brīdī, kā arī jāsedz ***Iznomātājam*** visa veida zaudējumi un izdevumi, kādi ***Iznomātājam*** radušies sakarā ar Līguma 5.7. apakšpunktā ***Nomniekam*** noteikto pienākumu nepildīšanu.

**6. Īpaši noteikumi**

6.1. Nomas attiecības ir saistošas ***Līdzēju*** tiesību un saistību pārņēmējiem.

6.2. ***Nomnieka*** kontaktpersona \_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_.

6.3. ***Iznomātāja*** kontaktpersona Jānis Kižlo, e-pasta adrese: Janis.Kizlo@riga.lv, tālr. 67026888. \_\_\_\_\_\_\_\_\_\_

6.4. ***Līdzēji*** apņemas informēt katrs savas ***Līguma*** izpildē iesaistītās kontaktpersonas/atbildīgās personas, ka ***Līguma*** izpildes ietvaros norādītā kontaktinformācija par viņām tiek nodota otram ***Līdzējam Līguma*** izpildes mērķim, kā arī to, ka papildu informācija par personas datu apstrādi, datu aizsardzību un datu subjekta tiesībām ir pieejama ***Līdzējam***, kas saņēmusi šos datus un apstrādā tos (***Nomnieka*** interneta vietnē \_\_\_\_\_\_\_\_\_\_\_\_\_\_\_), ***Iznomātāja*** interneta vietnē riga.lv/lv). Katrs ***Līdzējs*** apņemas nekavējoties informēt otru par savu kontaktpersonu/atbildīgo personu un to kontaktinformācijas maiņu. Šādas izmaiņas no to saņemšanas brīža ir saistošas informācijas saņēmējam bez atsevišķu grozījumu veikšanas ***Līgumā***, ja vien ***Līgums*** nenosaka citādu kārtību. Katrs ***Līdzējs*** ir atbildīgs par savu kontaktpersonu/atbildīgo personu informēšanu atbilstoši šajā apakšpunktā noteiktajam pirms informācijas nodošanas otram ***Līdzējam*** un apliecina, ka uz ***Līguma*** parakstīšanas brīdi visas ***Līguma*** izpildē iesaistītās kontaktpersonas/atbildīgās personas par iepriekšminēto ir informētas.

 6.5. ***Nomnieks*** piekrīt korespondences, tostarp jebkādu dokumentu saistībā ar Līgumu, tai skaitā ***Iznomātāja*** paziņojumu, brīdinājumu, pretenziju, rēķinu, saņemšanai elektroniski 6.2. apakšpunktā norādītajā ***Nomnieka*** e-pastā.

6.6. Ja ***Nomniekam*** ir aktivizēta oficiālā elektroniskā adrese, tad 6.5. apakšpunktā norādītā ***Iznomātāja*** korespondence ***Nomniekam*** tiek sūtīta uz ***Nomnieka*** oficiālo elektronisko adresi.

6.7. ***Nomnieks*** apņemas 10 (desmit) darba dienu laikā rakstiski paziņot ***Iznomātājam*** par savas deklarētās/juridiskās adreses un e-pasta adreses maiņu. Ja tas netiek izdarīts, ***Līdzēji*** uzskata, ka ***Nomnieks*** ir saņēmis ***Iznomātāja*** nosūtīto korespondenci. ***Nomnieks*** uzņemas visu atbildību par sekām, kas rodas, pārkāpjot šos noteikumus.

6.8. ***Līdzēji*** piekrīt – ja kādam no ***Līdzējiem*** Līguma ietvaros izveidosies parāda saistības pret otru ***Līdzēju***, tad kreditora puse būs tiesīga bez saskaņošanas ar debitora pusi veikt debitora puses personas datu apstrādi apjomā, kas nepieciešams, lai veiktu parāda piedziņu.

6.9. Parakstītais Līgums pilnībā apliecina ***Līdzēju*** vienošanos. Jebkuras izmaiņas stāsies spēkā tikai tad, kad tās tiks noformētas rakstiski kā pielikums Līgumam un tās parakstīs abi ***Līdzēji***. Visi Līguma pielikumi ir neatņemama Līguma sastāvdaļa.

6.10. Ja spēku zaudēs kāds no Līguma noteikumiem, tas neietekmēs pārējo noteikumu spēkā esību.

6.11. ***Līdzēju*** strīdi tiek izskatīti, ***Līdzējiem*** savstarpēji vienojoties, bet, ja ***Līdzēji*** nevar vienoties, – Latvijas Republikas tiesā saskaņā ar Latvijas Republikas normatīvajiem aktiem.

6.12. Līgums ir sastādīts un elektroniski parakstīts (ar pielikumiem Nr. \_\_\_\_\_ un Nr. \_\_\_\_\_) uz \_\_ (\_\_\_\_\_\_\_\_\_\_) lapām. Līgums elektroniski parakstīts glabājas pie katra ***Līdzēja*** elektroniskā formātā. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

1. **Līdzēju adreses un rekvizīti**

|  |  |
| --- | --- |
| ***Iznomātājs*** | ***Nomnieks*** |
| \_\_\_\_\_\_\_\_\_\_\_\_\_\_\_\_(iestādes nosaukums)Adrese: \_\_\_\_\_\_\_\_\_\_\_\_\_\_\_\_\_\_\_                     Tālrunis\_\_\_\_\_\_\_\_\_\_\_\_\_, E-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds (paraksts) | Nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-pasta adrese:BankaKonta Nr.Kods\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds (paraksts) |
| 20\_\_. gada \_\_\_\_\_\_\_\_\_\_\_\_ | 20\_\_. gada \_\_\_\_\_\_\_\_\_\_\_\_ |

***Iznomātāja*** atbildīgā persona

par Līguma izpildi:

V.Uzvārds, amats, tālruņa Nr., e-pasta adrese.

Vai edoc formātam

*Dokumenta abpusējas parakstīšanas datums ir pēdējā parakstītāja laika zīmoga datums un laiks.*

*3.pielikums*

*pie \_\_.\_\_\_.20\_\_. nekustamā īpašuma nomas līguma*

*Nr. .\_\_\_\_\_\_\_-\_\_\_\_-lī.*

**Nekustamā īpašuma nodošanas - pieņemšanas**

**AKTS**

Rīgā

20\_\_.gada \_\_.\_\_\_\_\_\_\_\_\_\_\_\_\_\_

*vai*

*Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums.*

*(edoc formātam)*

**Iznomātājs:** \_\_\_\_\_\_\_\_\_\_\_\_\_\_\_\_\_\_, adrese – \_\_\_\_\_\_\_\_\_\_\_\_ ielā \_\_\_\_, Rīgā, LV-10\_\_\_.

 *(Iestāde)*

**Objekts, kas tiek nodots nomā:** Neapdzīvojamās telpas daļa Rīgā, Kaņiera ielā 15, būvē ar kadastra apzīmējumu 0100 072 0116 001.

Neapdzīvojamās telpas daļa piesaistīta zemesgabalam ar kopējo platību 10957 m2, (kadastra apzīmējums 0100 072 0116), 150/50687 domājamās daļas proporcionāli iznomātajai telpas platībai, kas atbilst 32,43 m2 zemes platībai, (turpmāk – Nekustamais īpašums), saskaņā ar 20\_\_.gada \_\_.\_\_\_\_\_\_\_\_\_\_\_\_\_\_ noslēgto Nekustamā īpašuma nomas līgumu Nr.\_\_\_\_\_\_\_-\_\_\_\_-lī.

**Nomnieks:** \_\_\_\_\_\_\_\_\_\_\_ , reģistrācijas Nr.\_\_\_\_\_\_\_\_\_\_\_\_\_\_\_, adrese - \_\_\_\_\_\_\_\_\_\_\_\_\_\_,

 *(Nosaukums)*

\_\_\_\_\_\_\_\_\_\_\_\_\_\_\_\_, LV-\_\_\_\_\_.

***Iznomātājs*** nodod, bet ***Nomnieks*** pieņem Nekustamo īpašumu. Neapdzīvojamo telpu tehniskais stāvoklis ir – labs. ***Nomnieks*** informēts par Neapdzīvojamo telpu tehnisko stāvokli. Pretenziju nav.

|  |  |
| --- | --- |
| ***Iznomātājs*** | ***Nomnieks*** |
| \_\_\_\_\_\_\_\_\_\_\_\_\_\_\_\_(iestādes nosaukums)Adrese: \_\_\_\_\_\_\_\_\_\_\_\_\_\_\_\_\_\_\_                     Tālrunis\_\_\_\_\_\_\_\_\_\_\_\_\_\_\_\_\_\_\_E-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds (paraksts) | Nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_e-pasta adrese:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds (paraksts) |
| 20\_\_. gada \_\_\_\_\_\_\_\_\_\_\_\_ | 20\_\_. gada \_\_\_\_\_\_\_\_\_\_\_\_ |

Vai edoc formātam

*Dokumenta abpusējas parakstīšanas datums ir pēdējā parakstītāja laika zīmoga datums un laiks.*

|  |  |
| --- | --- |
| Rīgas domes Izglītības, kultūras un sporta departamenta direktora p.i.  | I.Balamovskis |

Smiltiņa 67026814